Creatii literare - DOREL VIDRAȘCU

DOREL VIDRAȘCU

Dorel Vidraşcu s-a născut la 29 iulie 1938, la Buzău. Şi-a petrecut copilăria în Vrancea, locul de origine al părinților săi. De peste 60 de ani locuieşte în București cu inimă și acte. De-a lungul timpului a scris texte pentru brigăzi artistice, scenarii pentru montaje literare, pentru spectacole de sunet și lumină, spectacole în cinstea oamenilor muncii, spectacole de divertisment, spectacole omagiale (în echipă de autori), inclusiv plugușoare.

A apărut în culegeri de texte pentru formațiile artistice de amatori.

A fost instructor artistic, apoi regizor, când a avut ocazia să monteze și spectacolele de amploare în bună colaborare cu artiști profesioniști, fiind răsplătit cu premii și medalii.

După 1990 a scris epigrame, poezie satirică, ironică, socială și lirică. De asemenea, a scris şi continuă să scrie cronică literară, semnale de carte, cronici ale unor evenimente culturale, toate publicate în reviste de gen, la unele dintre ele activând ca redactor sau secretar de redacție.

A apărut cu versuri în antologii și culegeri, recent a editat o carte și, în prezent, continuă să pregătească și alte apariții editoriale.

FARDUL EPIGRAMEI

Epigrama-i ca femeia,

Îşi fardează-abil misterul;

Când provoacă ea scânteia

Ne flambează caracterul.

BALERINA

Epigrama-i balerină

Plutitoare printre sfere,

Să ne scoată la lumină

Pete gri din caractere.

UN CARTUŞ

Şi epigrama poate fi cartuş –

Cu toată aparenţa ei fragilă –

Bijuterită de-u n poet ghiduş,

E un trotil ascuns într-o pastilă.

PROPUNEREA PARLAMENTARĂ

Am făcut o analiză,

Vrem declinul să-l stopăm;

Țara va ieşi din criză,

Dacă de bătrâni scăpăm!

ÎN TOPUL MORTALITĂŢII

Nu mai sunt medicamente

Şi nici doctori nu prea sunt,

Nu mai sunt nici pansamente

Nici chiar locuri de mormânt.

Mie mi-a dat o mătuşă

Loc de-o urnă cu cenuşă.

O VENERABILĂ CUPRINSĂ DE NOSTALGIE

Unde sunt bărbaţii de-altădată,

Când se mai purta cavalerismul?

Se-omorau, în luptă, pentru-o fată!

I-o fi ţintuit reumatismul!

LA CHIRURGIE CARDIACĂ

Aş vrea, i-am spus, cu voce blândă,

O altă inimă, zburdândă;

Chirurgu-mi zise: dragul meu,

Alt corp îţi va da Dumnezeu!

MAESTRUL DE BALET ŞI MUZA

Zvăpăiata balerină,

Niţeluş căsătorită,

Vrea să-i fie concubină,

Pentru a fi distribuită.

MAGISTRALA RUTIERĂ CU PANGLICI

Magistrala-i term inată,

Jubilează implicaţii;

Ieri a fost şi botezată,

Mâine intră-n reparaţii.

REGII ASFALTULUI

Avem şi mari asfaltatori,

Încor onaţi cu nimb suprem,

Deţinători de mari comori;

Numai şosele nu avem.

NU CONTEAZĂ CÂŢI BANI DĂM

S-a dat, cum știți, în iureş nou,

Valut a cea comunitară,

Pentru noi rame de metrou,

Dar, ce să vezi, nu-ncap în gară.

NASUL ŞI DEGETUL

De la „Hă-hă, să trăiţi bine!”

A mai făcut un singur pas

Până la „Ia priviţi la mine,

Cum îmi duc degetu’ la nas!”

OUL ŞI GĂINA

Când s-a zvonit o aviară

Cu marile-i pericole,

S-a vrut, urgent, să mai dispară

Din fermele agricole.

Printre cei ce poartă vina

Sunt doar Oul şi Găina.

DEŞTEPŢII BELALII

Nimic nu mai producem bun în ţară,

Ne lămuresc deştepţii belalii;

Va trebui să cumpărăm de-afară

Şi o reţetă de făcut copii.

Nu v-aş mai spune, dragilor, decât:

Să vă rămână E-urile-n gât!

ŞTREANGUL

Încă din ai lumii zori

Epigrama-şi ţine rangul:

Pe-atunci, multor autori

Preţuirea le-a fost ştreangul.

EPITAF

Prin lume a trecut discret,

A fost, un pic, şi futurist,

Post-mortem declarat poet,

Deşi era… epigramist!

OPINIA UNUI PENSIONAR

Ați furat ce-ați vrut din țară,

Aţi dat iama-n Patrimoniu;

Pensionarii… grea povară?

Încercaţi şi cu plutoniu!

ZVONIŞTI DE MESERIE

Sunt zvonişti de meserie,

Foarte bine-acoperiţi

Să dea hrană la prostie –

Ei sunt toţi… bine trăiţi.

Banu-i ochiul ştiţi-voi-cui,

Umple contul hoţului.

E-URIREA

Se profilează marile dezastre

Aduse în prime-time de toţi zvonacii;

Sunt vacile cu limbile albastre,

Adio antidot din ţâţa vacii!

Noi vom lua, desigur c-un efort,

Şi lapte E-urit de la import.

Contents